Ramaphosa lewer staatsrede in Kaapstad | Maroela Media
Ramaphosa lewer staatsrede in Kaapstad
Staatsrede 2019 (Foto: Chantall Presence/ANA)
President Cyril Ramaphosa het by die parlement in Kaapstad aangekom om sy tweede staatsrede te lewer.
Ramaphosa en sy vrou, Tshepo, is Donderdagaand kort voor 19:00 deur speaker Baleka Mbete verwelkom en gegroet deur 'n saluut van 21 skote en 'n verbyvlug deur die Suid-Afrikaanse Lugmag.
Ramaphosa het sy toespraak op 'n humoristiese noot begin en 'n staaltjie vertel dat hy en Julius Malema, leier van die Ekonomiese Vryheidsvegters, saam 'n liedjie sal sing as die EFF die verkiesing in 2019 sou wen. Malema wou Ramaphosa glo tydens sy eerste staatsrede oorreed om Hugh Masekela se bekende lied, "Thuma Mina", te sing. "Ek het toevallig ook met [leier van die Demokratiese Alliansie] Mmusi Maimane gesels en hom genooi om by ons musiekgroep aan te sluit. As die EFF wen, dan sal ons vir hom sing."
Die EFF het vroeër gedreig om die vergadering in 'n vraag-en-antwoord-sessie te verander en te eis dat Ramaphosa antwoorde gee oor sy beweerde betrokkenheid by Bosasa-ongerymdhede. Ramaphosa het na bewering R500 000 van die maatskappy ontvang tydens sy veldtog om as president van die ANC verkies te word.
'n Tweede staatsrede vir 2019 sal volg ná die algemene verkiesing vanjaar.
In die nuus staatsrede 2019
Stemdag is 8 Mei
Gauteng-dokters wag nog steeds vir salarisse
Goed om te sien die weermag het nog 21 patrone om te vuur, en skynbaar vliegtuie (diensbaar en met brandstof) vir verbyvlugte…
Ek sien Sisulu het 'n nuwe kapsel. Die een lyk nie so deurmekaar soos die voriges nie.
Afgesien van die ou mense wat sit en slaap het, was daar nie veel meer om oor te kommentaar nie. Ek moet erken, ek moes myself deur die vervelige toespraak knyp om oe oop te hou.
Hy praat so amper of hy almal in die land insluit maar ons weet van beter en hy noem nie eens hoerskool direhoek nie en wat gebeur het n tragedie is nie hy se ons wel hy gaan ons nog meer tax ons is nie goed genoeg nie maar ons geld is hy sing n mooi liedjie vir sy kiesers.
'n Baie goeie en 'n dinamiese toekomsvisie, maar 'n paar drastiese aanpassings in die samestelling van die komitees wat hom moet adviseur is van kardinale belang.
Die enigste maatstaf by die samestelling van die komitees moet wees dat net die beste, betroubaarste en mense van integriteit en kennis aangestel word om hierdie visie vir SA te laat realiseer. Rassekotas moet op alle terreine verban word.